— 394 — 



vers lieux de ce royaulme, avec trente pièces d'artillerie, et qu'ils 

 eussent pour leur prochaine retraitte la ville de Dreux , et le village de 

 Frion avec une rivière à leur dos, et un bois en flanc pour leur dé- 

 fense. Ainsi donc sur ceste délibération , le dit seigneur prince estant 

 party de son camp environ les huit heures du matin, après avoir choisy 

 ses ennemis le mieux à propos que le lieu le permettoit, donna de- 

 dans si courageusement que de la première charge il gagna six pièces 

 d'artillerie, rompit leur infanterie et cavallerie et print prisonnier mon- 

 seigneur le conestable, après avoir tué une grande partie des Suisses. 

 La deuxiesme charge ne fut moins furieuse , et est certain que si l'infan- 

 terie françoise et allemande eust aussi bien faict son debvoir, comme 

 elle s'y porta laschement , et si les reitres eussent peu mieux entendre 

 ce qu'on ne leur pouvoyt dire que par ti'uchement , qui ne se présente 

 tousiours à la nécessité, l'entière victoire estoyt entre les mains du dit 

 seigneur prince par troys et quatre foys. Mais, au lieu d'ung tel bien, la 

 volonté de Dieu , qui dispose de toutes choses selon sa sagesse incom- 

 préhensible , fut telle , que le dit seigneur prince , ayant faict en la meslée 

 tout le debvoir d'ung prince trés-vaillant et trés-magnanime , ne peut estre 

 secouru d'ung cheval fraiz au lieu du sien blessé en une espaule d'une 

 harquebousade, et, par ce moyen, tumba entre les mains des ennemis 

 qui le prindrent captif, sain et sauf au demeurant, grâces à Dieu, hormis 

 un petit coup en un doy de la main droicte. Cela estoit pour non seule- 

 ment empescher le cours de la victoire , mais aussi la tourner en une 

 pitoyable desconfiture , come de faict l'armée en fut esbranlée , qui fut 

 cause que l'artillerie conquise ne se put garder. Mais ce nonobstant, 

 par une singulière grâce de Dieu, M. l'admirai, suyvant la charge que le 

 dit seigneur prince luy avoit donnée de commander à l'armée en son 

 absence , rallia soubdain tant de cavallerie françoise et allemande , que , 

 voyant approcher pour la troisiesme charge troys gros bataillons que le 

 dit conestable avoit dés le commencement reservez expressément pour le 

 dernier effort de ceste bataille, il leur feit teste de telle sorte, qu'après 

 avoir longuement combattu avec la plus grande fermeté cpi'il est pos- 

 sible , il rechassa les ennemis si avant que la pluspart de leur bagage 

 versa dans la rivière, et leur fuyte en suyvit si grande, qu'il y en eut 

 qui portèrent iusques à Paris les nouvelles de la bataille perdue pour 

 eulx. Et là , avec plusieurs aultres gentilshommes , fut tué et puis des- 

 pouillé le mareschal Sainct- André, l'ung des chefs du triumvirat, et 

 monseigneur de Monbron , fils du dit conestable. Quant au seigneur 

 de Guise , on pensa longuement qu'il fust blessé mortellement en deux 

 endroits ; mais despuis on a sceu le contraire , et qu'on avoit prins pour 

 luy le grand prieur son frère. Monseigneur cl'Aumale y a esté blessé 

 en une espaule, ou, comme les aultres rapportent, en ung bras, qui 

 luy a esté rompu. Monseigneur de Nevers, pour certain, a la cuisse 



